stanford-oval/wikipedia huggingface dataset:
ישראל הרשברג
גלריה

לשון פרה מס' 74, 1987-1988
שמן על בד
אוסף מוזיאון ישראל
שבעה דגים מעושנים, 1992
צבעי שמן על פשתן
אוסף מוזיאון ישראל
נובה II‏, 1993
 שמן על נייר מוצמד לעץ
קערה פנומברית, 2003
 שמן על פשתן ועץ
אוויר אומברי, 2003-2004
 שמן על פשתן
פראטה טודינה ממרחק, 2005
 שמן על פשתן מוצמד לעץ
השכלה

1966-1968 - מוזיאון ברוקלין, ברוקלין, ניו יורק, ארצות הברית
1969-72 - פראט אינסטיטוס .,B..A, ניו יורק.
1973 - אוניברסיטת ניו יורק, אולבני,M.F.A. ניו יורק.
הוראה

1973-1984 - מורה לאמנות במכון מרילנד, מכללה לאמנות, בולטימור, מרילנד
1984 - לימד בניו יורק אקדמיה לאמנות, ניו יורק
1988 ואילך - הסדנה לציור ורישום בירושלים, ירושלים.
פרסים

1980 - מלגת קרן פורד
1991 - פרס סנדברג, מוזיאון ישראל, ירושלים
1991 - פרס ישראכרט ומוזיאון תל אביב לאמן ישראלי, מוזיאון תל אביב לאמנות, תל אביב
1998 - פרס מוזיאון תל אביב, מוזיאון תל אביב לאמנות, תל אביב.
2015 - פרס מפעל חיים ע”ש מרדכי איש-שלום
הערות שוליים

↑  אלי ערמון אזולאי, ביהמ”ש: ישראל הרשברג לא יכול להתכחש לציוריו, באתר הארץ, 17 במרץ 2013
ת"א (י-ם) 4460-05-11 סטוארט מאקלין נגד ישראל הרשברג
| --- | --- |
בקרת זהויות :  ICIA: 273835  NLI: 987007504668105171  GND: 124301711  ISNI: 0000 0000 7867 687X  LCCN: nr97038670  SNAC: w68s5zxt  SUDOC: 183177061  ULAN: 500333447  VIAF: 23070725   WorldCat (עם VIAF): 23070725
בלה ת'ורן

| --- | --- |
קובץ:Bella Thorne 2021.png
 לידה:  8 באוקטובר 1997 (בת 27) פמברוק פיינס, פלורידה, ארצות הברית
 שם לידה:  Annabella Avery Thorne 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-2003 
 עיסוק:  רקדנית, זמרת ודוגמנית
 בן או בת זוג:  גרג סולקין (2015–1 באוגוסט 2016)  Tana Mongeau (ספטמבר 2017–פברואר 2019)  Benjamin Mascolo (2019–יוני 2022)  ליל פיפ (2017–2017)  מוד סאן (2017–אפריל 2019)  בלאקבר (2017–2017) 
 פרסים והוקרה:  100 נשים (BBC) (2019)  Young Artist Award for Best Performance in a TV Series - Leading Young Actress (2011)  Young Artist Award for Best Performance in a TV Series - Leading Young Actress (2009)  פרסי אימג'ן (2012) 
 http://bellathorneofficial.com
 פרופיל ב-IMDb
 
בלה ת'ורן, 2013
אנבלה אייוורי "בלה" ת'ורן (באנגלית: Annabella Avery "Bella" Thorne; נולדה ב-8 באוקטובר 1997) היא שחקנית, במאית, רקדנית, זמרת ודוגמנית אמריקאית. ידועה בעיקר בשל הופעתה בסדרת הנעורים "שייק" של ערוץ דיסני.
ביוגרפיה

ת'ורן נולדה בפמברוק פיינס, פלורידה שבארצות הברית, הצעירה מבין ארבעה ילדים שעוסקים גם הם במשחק. אביה נפטר בתאונת דרכים באפריל 2007. לדבריה, היא גדלה בבית עני מאוד כשאמה מפרנסת לבדה ארבעה ילדים ולכן התחילה לעבוד כשחקנית כשהייתה ילדה - כדי לעזור בפרנסת המשפחה. בילדותה דיברה ספרדית כשפת אם וסבלה מבריונות בשל היותה דיסלקטית. בינואר 2018 חשפה שעברה התעללות מינית מגיל צעיר עד גיל 14, אולם לא ציינה את זהות המתעלל בה.
קריירה > קריירת משחק

ת'ורן החלה להופיע בפרויקטים קולנועיים וטלוויזיוניים כולל הפמליה ו-The O.C. בשנת 2007 הצטרפה לצוות השחקנים המשני של העונה השנייה של כסף מלוכלך, תפקיד הטלוויזיה הגדול הראשון שלה. ב-2008 כיכבה בסדרה "My Own Worst Enemy" לצד כריסטיאן סלייטר וטיילור לאוטנר. על תפקיד זה זכתה בפרס האמן הצעיר. לאחר מכן הופיעה בסדרת הרשת "Little Monk". ב-2009 הופיעה ת'ורן בסרט האימה "Forget Me Not", בשנת 2010 הופיעה בחמישה פרקים בסדרה "Big Love" של HBO.
באותה שנה החלה לככב בתפקיד ראשי בסדרת הנעורים "שייק", בה היא מגלמת את סיסיליה "סיסי" ג'ונס לצד זנדאיה. הסדרה בוטלה לאחר עונתה השלישית. ב-2012 שיחקה בסרט הטלוויזיה "חברות אויבות" של ערוץ דיסני.
בשנת 2014 שיחקה בסרט הקומי "תקועים בחופשה" לצד דרו ברימור ואדם סנדלר, ובשנת 2015 שיחקה בסרטים "אלכסנדר והיום הנורא, האיום, המבאס והגרוע ממש" ו"מתויגת" בתור מדיסון לצד רובי אמל ומיי ויטמן. בנוסף הופיעה בפרק בסדרה CSI. בדצמבר 2015 לוהקה ת'ורן לסדרת הצעקה, שהיא עיבוד טלוויזיה המבוסס על סדרת סרטי הצעקה המקוריים. באותה שנה הופיעה שוב לצד זנדאיה בסדרה "קייסי אנדרקאבר", בתפקיד ג'ולי (תפקיד אורח), הפעם כאויבת שלה (לא כחברתה הטובה ב"שייק"). בשנת 2017 חזרה ת'ורן לטלוויזיה עם סדרת הדרמה אהבה מפורסמת, ששודרה ב־Freeform, בה גילמה את פייג' טאונסן, סטודנטית רגילה בקולג' שמקבלת את הפריצה הגדולה שלה לאחר אודישן לתפקיד ראשי בשובר קופות עתידי בהוליווד. באותה שנה, ת'ורן כיכבה בסרט המקורי של נטפליקס, אהבה הורסת. באוקטובר אותה שנה הופיעה ת'ורן בסרט הקומדיה "השמרטפית" שיצא לאור ישירות בנטפליקס. היא חזרה על תפקידה בסרט ההמשך "השמרטפית מכה שנית".
בשנת 2018 גילמה ת'ורן את קייטי פרייס בסרט "נשיקה בחצות", תפקיד שבו הביאה לביטוי גם את כישוריה כזמרת ומוזיקאית. היא נכללה ברשימת פורבס 30Under30 לשנת 2022.
קריירה > קריירה מוזיקלית

הסינגל הראשון של ת'ורן, "Watch Me" ביחד עם זנדאיה, יצא לאור ב-21 ביוני, והגיע למקום 86 במצעד הבילבורד הוט 100 ואף זכה למעמד זהב בארצות הברית. "TTYLXOX" יצא לאור ב-6 במרץ והגיע למקום ה-97 במצעד הבילבורד הוט 100 של ארצות הברית. ב-30 במרץ 2013 אושר על ידי הוליווד רקורדס באמצעות טוויטר כי ת'ורן חתמה רשמית בחברת התקליטים. ב-23 באפריל 2013, הודיעה ת'ורן על אלבום הבכורה שלה.
ב-15 באוקטובר חשפה ת'ורן כי אלבום הבכורה שלה בוטל. היא הוציאה מיני-אלבום, Jersey, ב-17 בנובמבר 2014. הסינגל הראשי שלה מהמיני אלבום, "Call It Whatever" יצא לאור במאי 2014.
באוגוסט 2018 התגלה שהיא חזרה לתעשיית המוזיקה וחתמה בחברת אפיק רקורדס. אלבום בכורה ששמו "What Do You See Now?" צפוי לצאת בשנת 2020.
קריירה > קריירת דוגמנות

ת'ורן החלה את קריירת הדוגמנות שלה בגיל שישה שבועות. היא הופיעה בלמעלה משלושים פרסומות, ביניהן קמפיינים לחברות טומי הילפיגר, קנדי'ס, ראלף לורן, גאפ ודיזל. היא כיכבה על שערי המגזינים האמריקאיים שייפ, סבנטין, טין ווג, בנוסף למארי קלייר וקוסמוגירל אינדונזיה; Elle קנדה ו-GQ מקסיקו. היא הופיעה בקליפים "Bedroom Floor" של ליאם פיין ו"Outta My Head" של לוגאן פול.
קריירה > עבודות נוספות

דווח כי ת'ורן חתמה על חוזה לכתיבת סדרת ספרים, החל ברומן הראשון שלה, Autumn Falls.
בספטמבר 2019 יצא סרט הביכורים של ת'ורן כבמאית, "היא והוא" (אנ'), סרט פורנוגרפי שהופץ בהזרמת מדיה על ידי אתר "Pornhub". על בימוי הסרט קיבלה ת'ורן את פרס החזון (באנגלית: Vision award וגם Visionary award) בטקס פרסי Pornhub השני שהתקיים בלוס אנג'לס ב-11 באוקטובר 2019. בשנת 2020 הופיעה ת'ורן כברבור בעונה השלישית של הזמר במסיכה. היא הודחה אחרי הופעתה השנייה. באוגוסט 2020 הצטרפה ת'ורן ל-OnlyFans והפכה לאדם הראשון שהרוויח מיליון דולר ב-24 השעות הראשונות להצטרפותו לפלטפורמה. היא הרוויחה 2 מיליון דולר בפחות משבוע. הפעילות שלה ב-OnlyFans עוררה מחלוקת לאחר שהציעה תמונות לצפייה בתשלום של 200 דולר שלטענתה היו "תמונות עירום", אך התמונות היו למעשה בהלבשה תחתונה, מה שהוביל לשלל דרישות להחזרים כספיים והגבלות חדשות שהגבילו את כמות הכסף שאנשים שעסקו בתעשיית המין באתר יכלו לגבות. עם זאת, OnlyFans הכחישו שהשינויים קשורים לת'ורן. ת'ורן טענה שהיא יצרה את החשבון באתר כמחקר על תפקיד בסרט עתידי. היא טענה גם כי הכסף שהושג באמצעות הדף ישמש למימון חברת ההפקה שלה וישומש למטרות צדקה ראויות.
אקטיביזם

באוקטובר 2023, ת'ורן, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

בשנת 2015 החלה לנהל מערכת יחסים עם השחקן הבריטי גרג סולקין. הם נפרדו באוגוסט 2016. זמן קצר לאחר הפרידה הודיעה כי היא ביסקסואלית. לאחר מכן הייתה בזוגיות עם השחקן האמריקאי טיילר פוזי שנמשכה כמה חודשים בשנת 2016. מאוחר יותר היא הייתה במערכת יחסים פוליאמורית עם המוזיקאי מוד סאן ועם אושיית הרשת טאנה מונגו. מערכת היחסים עם מונגו נמשכה מספטמבר 2017 ועד לפברואר 2019. ביולי 2019 הודיעה ת'ורן כי לאחר מחשבה היא מכריזה כי היא פאנסקסואלית. מאז אפריל 2019 היא במערכת יחסים עם בנג'מין מסקלו, זמר איטלקי. בחודש מרץ 2021 ת'ורן ומסקלו התארסו.
בחודש ינואר 2018, ת'ורן כתבה באינסטגרם שהיא עברה התעללות פיזית ומינית בילדותה, "מאז שאני זוכרת ועד שהייתי בת 14".
ביוני 2019 נפרץ הפלאפון של ת'ורן, והאקרים ניסו לסחוט אותה באיומים שיפרסמו תמונות אינטימיות שמצאו בפלאפון. ת'ורן, בתגובה, החליטה לפרסם את התמונות בעצמה. מאוחר יותר באותה שנה היא התייחסה לנושא הדיפ-פייק הפורנוגרפי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | תקועים לנצח | אם. סי. סיידליין |  |
| 2007 | לסיים את המשחק | סו |  |
| 2007 | Blind Ambition | אנבלה |  |
| 2007 | The Seer | קלייר סו הצעירה |  |
| 2009 | אל תשכחני | אנג'לה סמית' הצעירה |  |
| 2010 | One Wish | השליחה |  |
| 2010 | Raspberry Magic | שרה פטרסון |  |
| 2013 | שפיצים | לאורה הצעירה | דיבוב |
| 2014 | תקועים בחופשה | הילרי "לארי" פרידמן |  |
| 2014 | Mostly Ghostly: Have You Met My Ghoulfriend? | קאמי קאהיל |  |
| 2014 | אלכסנדר והיום הנורא, האיום, המבאס והגרוע ממש | סיליה רודריגס |  |
| 2014 | מלכת השלג 2: מלך השלג | גרדה | דיבוב |
| 2015 | The Frog Kingdom | הנסיכה פרוגלס | דיבוב |
| 2015 | מתוייגת | מדיסון מורגן |  |
| 2015 | סחיטה | הייזל |  |
| 2015 | אלווין והצ'יפמאנקס 4 | אשלי גריי |  |
| 2015 | האחים השומרים | ריין | דיבוב |
| 2016 | Shovel Buddies | קייט | גם מפיקה בפועל |
| 2016 | ראצ'ט וקלאנק | קורה | דיבוב |
| 2016 | ליל כל הקדושים של מדיאה | ריין מתיסון |  |
| 2017 | פלישה ביתית | ג'יימי מיטשל |  |
| 2017 | אהבה הורסת | הולי ויולה | גם מפיקה בפועל |
| 2017 | אמיטוויל: ההתעוררות | בל ווקר |  |
| 2017 | השמרטפית | אליסון |  |
| 2018 | אומה של רוצחים | רייגן הול |  |
| 2018 | נשיקה בחצות | קייטי פרייס |  |
| 2018 | Ride | ג'סיקה | גם מפיקה בפועל |
| 2018 | אני עדיין רואה אותך | רוני קלדר |  |
| 2020 | ידועים לשמצה | אריאל סאמרס | גם מפיקה בפועל |
| 2020 | השמרטפית מכה שנית | אליסון |  |
| 2020 | מועדון קרב בנות | אוליביה | גם מפיקה בפועל |
| 2020 | הנערה עם הגרזן | הנערה |  |
| 2021 | Masquerade | רוז |  |
| 2021 | Habit | מאדס | גם מפיקה |
| 2021 | Time Is Up | ויויאן |  |
| 2022 | Measure of Revenge | טאז |  |
| 2022 | Game of Love | ויויאן |  |
| 2023 | Divinity | זיוה |  |
| 2023 | Paint Her Red | הבחורה | גם במאית ותסריטאית |
| 2025 | Bunny-Man | מיילס |  |
| TBA | Saint Clare | קלייר בליקר |  |
| TBA | Rumble Through the Dark | אנט |  |
| TBA | The Uncanny | סקרלט |  |
| TBA | The Tower |  |  |
| TBA | Exo |  |  |
| TBA | The Trainer |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | הפמליה | ילדה | פרק: "I Wanna Be Sedated" |
| 2007 | The O.C. | טיילור טאונסנד הצעירה | פרק: "The Case of the Franks" |
| 2008-2007 | כסף, דארלינג | מרגו דארלינג | 4 פרקים |
| 2008 | חזרה לשורשים | אנג'לה פרילי | פרק: "Stand Alone by Me" |
| 2008 | האויב הכי גרוע של עצמי | רותי ספיבי | 6 פרקים |
| 2009 | מונק הקטן | וונדי | תפקיד ראשי; 10 פרקים |
| 2009 | באימהיות | אנני | פרק: "Practice What You Preach" |
| 2009 | מנטל | אמילי | פרק: "Pilot" |
| 2010 | אהבה גדולה | טנסי הנריקסון | 5 פרקים; עונה רביעית |
| 2010 | המכשפים מווייברלי פלייס | ננסי לוקי | פרק: "Max's Secret Girlfriend" |
| 2013-2010 | שייק | סיסי ג'ונס | תפקיד ראשי; (3 עונות); 75 פרקים |
| 2011 | גוד לאק צ'ארלי | סיסי ג'ונס | פרק: "Charlie Shakes It Up" |
| 2012 | חברות אויבות | אבאלון גרין | סרט טלוויזיה של דיסני |
| 2014 | פיניאס ופרב | בריג'יט | דיבוב; פרק: "Night of the Living Pharmacists" |
| 2014 | CSI | האנה האנט | פרק: "The Book of Shadows" |
| 2014 | רד בנד סוסייטי | דילייני שו | 2 פרקים |
| 2015 | קייסי אנדרקאבר | ג'ולי | פרק: "Spy-Anoia Will Destroy Ya" |
| 2015 | Perfect High | אמנדה | סרט טלוויזיה של Lifetime |
| 2015 | צעקה | נינה פטרסון | 3 פרקים |
| 2018-2017 | אהבה מפורסמת | פייג' טאונסן | תפקיד ראשי; (2 עונות); 20 פרקים |
| 2018 | Conrad & Michelle: If Words Could Kill | מישל קרטר | סרט טלוויזיה של Lifetime |
| 2019 | ללא מילים | קאסידי | פרק: "P-r-o-m-p-Promposal" |
| 2019 | Tales | ג'אנל | פרק: "XO Tour Lif3" |
| 2020 | רובוט צ'יקן | ג'ין גריי / נרמל | דיבוב; פרק: "Max Caenen in: Why Would He Know If His Mother's a Size Queen" |
| 2020 | הזמר במסכה | הברבור | מתחרה בעונה השלישית; הודחה אחרי ההופעה השנייה שלה |
| 2021 | Paradise City | לילי מייפלאוור | תפקיד ראשי; 8 פרקים |
| 2022 | סיפורי אימה אמריקאים | מרסי | פרק: "Drive" |
פילמוגרפיה > כבמאית

| שנה | סרט | שם הדמות |
| --- | --- | --- |
| 2019 | Her & Him | ללא |
דתות אברהמיות

| --- | --- |
סמליהן של הדתות האברהמיות בימינו: היהדות מיוצגת על ידי מגן דוד (למעלה), הנצרות מיוצגת על ידי צלב (משמאל) ודת האסלאם מיוצגת על ידי קליגרפיה של שמו של אללה
סמליהן של הדתות האברהמיות בימינו: היהדות מיוצגת על ידי מגן דוד (למעלה), הנצרות מיוצגת על ידי צלב (משמאל) ודת האסלאם מיוצגת על ידי קליגרפיה של שמו של אללה
 שורשים, סיווג והנהגה
 זרם:  דת מונותאיסטית 
 מקור השם:  אברהם 
 תאריך ייסוד:  האלף ה־2 לפנה״ס 
 מייסד:  אברהם 
 מספר מאמינים:  4.3 מיליארד
 תאולוגיה, טקסטים וטקסים
 מאפיינים:  מונותאיזם 
 ארגונים ופעילות
 פלגים:  יהדות, נצרות, אסלאם ועוד
 
 מפה המציגה את השכיחות העולמית של דתות "אברהמיות" (בסגול) מול "דהרמיות" (בצהוב) על פי מדינות.
 
הדתות האברהמיות הן דתות מונותאיסטיות המדגישות ומזהות את מקורן עם אלוהי אברהם או שהמסורת הרוחנית שלהן מזוהה עמו. דתות אברהמיות הן אחת מתוך שתי האסכולות העיקריות של דת בעולם כיום, לצד דתות דהרמיות.
שלוש הדתות האברהמיות העיקריות, לפי סדר הופעתן, הן היהדות, הנצרות והאסלאם. נוסף על דתות אלו, ישנן עוד דתות אברהמיות רבות אחרות, קטנות יותר, כגון הדת הדרוזית והדת הבהאית (שהתפצלו מהאסלאם השיעי), הדת השומרונית (שהתפצלה מהיהדות), עדי יהוה (שהתפצלו מהנצרות) ועוד. היהדות והשומרונות מתייחסות לעצמן כדתם של צאצאי יעקב, נכדו של אברהם. הנצרות החלה כפלג של היהדות במאה הראשונה לספירה (פלג הידוע כנצרות יהודית) והיא התפצלה לזרמים שונים. האסלאם נוסד על ידי מוחמד במאה השביעית לספירה בהתבסס על סיפורים ששמע מפי יהודים ונוצרים בסביבת מגוריו שהובילו אותו לכתוב את גרסתו לדבריהם בתור הקוראן.
קיים דמיון בין שלוש הדתות והן קשורות זו בזו מבחינה תאולוגית: שלושתן מונותאיסטיות (בעיית ה"מונותאיזם בנצרות" ואמונת פיצול האלוהות לאב, הבן ורוח הקודש אין בה כדי לבטל את היסוד המונותיאסטי בדת זו), ולפי הגותן אלוהים הוא דמות נעלה ומקור חוקי המוסר (אם כי ביהדות, הדבר שנוי במחלוקת אם מקור המוסר הוא רק מאלוהים או גם מבני אדם). סיפר הקדושה בשלוש הדתות כולל דמויות רבות זהות כמו גם מוטיבים היסטוריים ומקומות, על אף שהם מוצגים לעיתים באופן ובמשמעות שונה.
נכון למאה ה-21, מספר המאמינים בדתות האברהמיות עומד על 4.3 מיליארד איש, והוא מוערך בכ-57% מאוכלוסיית העולם. 28 אחוזים נוספים מאמינים בדתות אחרות, ו-15% אינם מאמינים בדת כלשהי.
דתות אברהמיות כאחוז מאוכלוסיית העולם (2022)
נצרות (31.6%)
אסלאם (25.8%)
יהדות (0.2%)
דתות אברהמיות אחרות (כולל הדת הבהאית, הדת הדרוזית והדת השומרונית) (0.1%)
אחר (דתות שאינן אברהמיות או ללא שיוך דתי) (42.3%)
הערות שוליים

↑  "Philosophy of Religion". Encyclopædia Britannica. 2010. נבדק ב-2010-06-24.
↑  "Religion: Three Religions — One God". Global Connections of the Middle East. WGBH-TV Educational Foundation. 2002. נבדק ב-2009-09-20.
↑  Share of global population by religion 2022, Statista (באנגלית)
| --- | --- |
בקרת זהויות :  NLI: 987007533063805171  BNE: XX5461773  BnF: cb16634853d (data)  LCCN: sh2008008229 
ערך זה הוא קצרמרבנושא דת. אתם מוזמנים לתרום לוויקיפדיה ו.
הכפר (סרט)

| --- | --- |

 בימוי:  מ. נייט שאמלאן 
 הופק בידי:  סם מרסר   מ. נייט שאמלאן
 תסריט:  מ. נייט שאמלאן 
 עריכה:  כריסטופר טלפסן 
 שחקנים ראשיים:  ברייס דאלאס הווארד חואקין פיניקס אדריאן ברודי
 מוזיקה:  ג'יימס ניוטון הווארד 
 צילום:  רוג'ר דיקינס 
 מדינה:  ארצות הברית 
 חברת הפקה:  Blinding Edge Pictures, סרטי טאצ'סטון 
 חברה מפיצה:  בואנה ויסטה הפצות
 שיטת הפצה:  וידאו על פי דרישה 
 הקרנת בכורה:  30 ביולי 2004
 משך הקרנה:  108 דק' 
 שפת הסרט:  אנגלית 
 סוגה:  מותחן
 מקום התרחשות:  פנסילבניה 
 תקופת התרחשות:  המאה ה־21 
 תקציב:  60,000,000‏$
 הכנסות:  256,697,520‏$
 הכנסות באתר מוג'ו:   village
 פרסים:  מועמד לפרס אוסקר על פסקול מקורי
 אתר רשמי
 דף הסרט ב־IMDb
 
הכפר (באנגלית: The Village) הוא סרט מתח שנכתב, בוים והופק על ידי מ. נייט שאמלאן. הסרט מתאר את הדינמיקה בין תושבי כפר מבודד וכיצד היחסים בין התושבים מושפעים מאירועים מפחידים הקורים בכפר.
שחקנים

ברייס דאלאס הווארד - אייבי ווקר
חואקין פיניקס - לושוס האנט
אדריאן ברודי - נח פרסי
ויליאם הרט - אדוארד ווקר
סיגורני ויבר - אליס האנט
ברנדן גליסון - אוגוסט ניקולסון
שרי ג'ונס - גברת קלאק
שילה ווסטון - ויוין פרסי
פרנק קוליסון - ויקטור
ג'יין אקניסון - טיביסה ווקר
ג'ודי גריר - קייטי ווקר
פרנק ק'רנץ - כריסטוף קריין
מייקל פיט - פינטון קויין
מ. נייט שאמלאן - ג'יי
ג'יי. אר. סמית'

| --- | --- |

סמית' במדי קליבלנד קאבלירס
 לידה:  9 בספטמבר 1985 (בן 39) פריהולד שבניו ג'רזי
 עמדה:  קלע, סמול פורוורד
 גובה:  1.98 מטר
 דראפט:  בחירה מספר 18, 2004 ניו אורלינס הורנטס
 קבוצות כשחקן
 2004–2006   2006–2011   2011–2012   2012–2015   2015–2019   2020:  ניו אורלינס הורנטס   דנוור נאגטס   ג'ג'יאנג גולדן בולס  ניו יורק ניקס   קליבלנד קאבלירס   לוס אנג'לס לייקרס
 הישגים כשחקן
 2 זכיות באליפות ה-NBA ‏(2016, 2020)  השחקן השישי של העונה ב-NBA‏ (2013)  מלך הסלים של הליגה הסינית (2012)
ארל ג'וזף "ג'יי. אר." סמית' השלישי (באנגלית: Earl Joseph "J. R." Smith III; נולד ב-9 בספטמבר 1985 בניו ג'רזי) הוא כדורסלן עבר אמריקאי, ששיחק בליגת ה-NBA בעמדות הקלע והסמול פורוורד.
ראשית חייו ומשפחתו

סמית' למד בבית הספר הקתולי פטריק הקדוש בניוארק, ניו ג'רזי. במהלך לימודיו שם, רשם סמית' ממוצעים מרשימים של 27 נקודות, 6 ריבאונדים ו-5 אסיסטים למשחק. בשנתו האחרונה בתיכון הוא נבחר להשתתף במשחק מקדונלד'ס אול-אמריקן, ואף נבחר לשחקן המצטיין של המשחק במשותף עם דווייט הווארד.
בסיום לימודיו התיכוניים החליט סמית' לוותר על לימודי הקולג' שלו ונרשם לדראפט ה-NBA ישר מהתיכון. בדראפט אותה שנה, נבחר סמית' במקום ה-18 על ידי הניו אורלינס הורנטס והיה לאחד מתשעה שחקנים שנבחרו ישר מן התיכון אותה שנה.
אחיו כריס סמית' (אנ'), הוא כדורסלן אשר משחק בעירוני קריית אתא.
קריירת ה-NBA > ניו אורלינס הורנטס (2004–2006)

בעונת הרוקי שלו עם ההורנטס, עונת 2004/2005, רשם סמית' ממוצעים של 10.3 נקודות, 2 ריבאונדים ו-1.9 אסיסטים למשחק ב-77 המשחקים בהם שותף, מהם 56 בחמישייה. הוא השתתף בתחרות ההטבעות בשבוע האולסטאר של 2005 שם סיים במקום השלישי אחרי אמארה סטודמאייר והזוכה ג'וש סמית'. סמית' נבחר לרוקי החודש במערב בשלושה חודשים רצופים: ינואר, פברואר ומרץ 2005. את העונה סיימו ההורנטס עם 18 ניצחונות בלבד ולא העפילו לפלייאוף.
בעונתו השנייה בניו אורלינס דקות המשחק של סמית' פחתו ויחד אתן גם התפוקה שלו. בעונה זו קלע בממוצע 7.7 נקודות, קלט 2 ריבאונדים ומסר 1.1 אסיסטים.
קריירת ה-NBA > דנוור נאגטס (2006–2011)

לאחר שתי עונות עם ההורנטס עבר סמית' ב-5 ביולי 2006 בטרייד יחד עם פי. ג'יי. בראון לשיקגו בולס בתמורה לטייסון צ'נדלר. ב-19 ביולי 2006 הועבר סמית' שוב, הפעם לקבוצת הדנוור נאגטס בתמורה לגארד הווארד איסלי ושתי בחירות דראפט בסיבוב השני בדראפט 2007.
ב-16 בדצמבר 2006, במהלך משחק מול הניו יורק ניקס, היה סמית' חלק מקטטה שפרצה לאחר עבירה קשה שביצע שחקן הניקס מארדי קולינס נגד סמית'. בעקבות הקטטה הורחקו שבעה שחקנים משתי הקבוצות, כאשר סמית' עצמו הורחק לעשרה משחקים. בהמשך העונה הושבת סמית' לכמה שבועות בעקבות קרע במניסקוס. את העונה הוא סיים עם ממוצעים של 13 נקודות, 2.3 ריבאונדים ו-1.4 אסיסטים ודנוור סיימה במקום השישי המוליך לפלייאוף.
סדרת הפלייאוף הראשונה בקריירה של סמית' לא הייתה מוצלחת: בארבעת המשחקים הראשונים החטיא סמית' את כל ניסיונות הזריקה שלו לשלוש על אף שבעונה הסדירה הוא קלע בממוצע 39% מהשלשות שהוא זורק. לאחר ארבעה משחקים, בהם פיגרה קבוצתו בסדרה 3-1 לסן אנטוניו, ביקר אותו בפומבי מאמנו ג'ורג' קארל, ואף בחר שלא לשתפו כלל לאורך המשחק החמישי בו הנאגטס הודחו.
ביוני 2007, היה סמית' מעורב בתאונת דרכים, כאשר נהג ברכבו יחד עם חברו אנדרה בל ברחובות ניו ג'רזי, וגרם לתאונת דרכים משלא ציית לתמרור עצור. חברו של סמית' מת מפצעיו יומיים לאחר התאונה. ביוני 2009 הודה סמית' באחריות לתאונה ובית המשפט קבע עונש של 90 יום בכלא כש-60 מתוכם יכולים להיות מומרים ב-500 שעות תרומה לקהילה. ב-31 ביולי 2007 שוחרר סמית' מהכלא לאחר ששהה בו 24 ימים. ב-5 באוגוסט הודיע ה-NBA על השעיה של סמית' משבעה משחקים בעקבות אשמתו בתאונה ב-2007.
באוקטובר 2007 היה מעורב סמית' בתקרית במועדון לילה בדנוור, והקבוצה החליטה להשעותו משלושת המשחקים הראשונים של עונת 2007/2008.
קריירת ה-NBA > ג'ג'יאנג גולדן בולס (2011–2012)

במהלך השביתה בליגת ה-NBA, חתם סמית' בג'ג'יאנג גולדן בולס מהליגה הסינית למשך שנה. סמית' היה הקלע המוביל בעונה זו בליגה ונבחר בחמישייה במשחק האולסטאר הסיני אך לא פתח בשל מה שכונה "סיבות אישיות". ב-1 בפברואר 2012 הוא קלע 60 נקודות מהספסל בניצחון קבוצתו על קינגדאו איגלס. למרות הצלחתו האישית סמית' לא הצליח להוביל את ג'ג'יאנג לפלייאוף, והקבוצה סיימה את העונה ב-12 בפברואר. חמישה ימים אחר כך חתם סמית' בניו יורק ניקס. לאחר ששב לארצות הברית, השמיעו בג'ג'יאנג טענות לפיהן בתקופתו בקבוצה נעדר סמית' מאימונים ועבר על תקנון המשמעת.
קריירת ה-NBA > ניו יורק ניקס (2012–2015)

באמצע עונת 2011/2012 חזר סמית' ל-NBA וחתם בניו יורק ניקס שם שב לשתף פעולה עם הפורוורד כרמלו אנתוני איתו שיחק גם בדנוור. בסך הכל שיחק סמית' בעונה זו 35 משחקים בהם קלע 12.5 נקודות. הקבוצה העפילה לפלייאוף אך הפסידה בסיבוב הראשון 4-1 בסדרה מול מיאמי. בקיץ 2012 האריך סמית' את חוזהו בניקס. בעונתו השנייה בקבוצה, עונת 2012/2013, הפך סמית' לכוח עזר משמעותי עבור הניקס. הוא שיחק ב-80 משחקים, כולם מהספסל, וקלע 18.1 נקודות, בנוסף ל-5.3 ריבאונדים ו-2.7 אסיסטים. בעונה זו זכה סמית' בפרס השחקן השישי של העונה ב-NBA. הניקס סיימו במקום השני במזרח, ניצחו את בוסטון סלטיקס בסיבוב הראשון של הפלייאוף אך הפסידו לאינדיאנה פייסרס בסיבוב השני.
בספטמבר 2013 הושעה סמית' על ידי ה-NBA מחמישה משחקים בעקבות הפרת התוכנית נגד הסמים של הליגה. ההשעיה החלה לאחר שהחלים סמית' מניתוח בברכו. בינואר 2014, לאחר שנתפס סמית' כשהוא מתיר את שרוכי הנעליים של יריביו בהזדמנויות שונות, נקנס סמית' ב-50,000$ על התנהגות בלתי ספורטיבית על ידי ה-NBA. ב-6 באפריל 2014 רשם סמית' שיא NBA לאחר שרשם במשחק אחד 22 זריקות מעבר לקו השלוש, מהן עשר זריקות נכנסו וקבעו שיא מועדון עבור הניקס לשלשות לשחקן במשחק אחד. בסך הכל קלע סמית' 14.5 נקודות, הוריד 4 ריבאונדים ומסר 3 אסיסטים בממוצע למשחק, אך הניקס סיימו במקום התשיעי ולא העפילו לפלייאוף.
עונת 2014/2015, אותה החל סמית' עם הניקס, הייתה מהחלשות בתולדות המועדון ובסיומה דורגו הניקס במקום האחרון עם מאזן שלילי 65-17, המאזן הגרוע בהיסטוריה של המועדון הניו-יורקי. סמית', בכל מקרה, סיים את חלקו בקבוצה כבר בינואר כשעבר לקליבלנד קאבלירס.
קריירת ה-NBA > קליבלנד קאבלירס (2015–2019)

ב-5 בינואר 2015 עבר סמית' יחד עם חברו לניקס אימאן שאמפרט לקליבלנד קאבלירס בטרייד שכלל גם את אוקלהומה סיטי ת'אנדר. קליבלנד קיבלו בנוסף לשניים מניו יורק בחירה בדראפט 2015 ובתמורה העבירו לאוקלהומה את דיון וייטרס ולניקס את לו אדמונסון, אלכס קירק ובחירת סיבוב שני בדראפט 2019. בקליבלנד הפך סמית' במהרה לשחקן חמישייה קבוע. מאז הגעתו לקאבלירס ועד לסיום העונה קלע סמית' 12.7 נקודות במשחק, לצד 3.5 ריבאונדים ו-2.5 אסיסטים, והעפיל לפלייאוף עם הקבוצה שסיימה את העונה הסדירה במקום השני במזרח. במשחק הרביעי בסדרה בסיבוב הראשון, בו הדיחו הקאבלירס את בוסטון סלטיקס 0-4 בסוויפ, חבט סמית' בראשו של שחקן בוסטון ג'יי קראודר והורחק מהמשחק. לאחר המשחק הורחב העונש והוא הורחק משני המשחקים הראשונים של הסיבוב השני בו פגשה קליבלנד את שיקגו. בפלייאוף של אותה עונה הפסידו הקאבלירס בגמר ה-NBA מול גולדן סטייט ווריורס, בתוצאה 2–4.
בעונתו השנייה בקליבלנד, 2015/2016, זכה עם הקבוצה באליפות ה-NBA.
אירוע זכור מתקופתו בקאבס היה בשניות האחרונות של המשחק הראשון בסדרת הגמר של 2018 מול גולדן סטייט: 4.7 שניות לסיום, במצב של שוויון 107, החטיא ג'ורג' היל זריקת עונשין, סמית תפס את הריבאונד מתחת לטבעת. אך במקום לזרוק "ברח" עם הכדור והמשחק הלך להארכה, בה הפסידו קליבלנד 124-116. לאחר המשחק סמית' אמר שלא זרק כי חשב שקבוצתו מובילה, על אף שהתוצאה הייתה שוויון.
לאחר 15 משחקים בעונת 2018/2019, כאשר עמדה הקבוצה על מאזן ניצחונות שלילי 2–13, הודיעו הקאבלירס כי סמית' לא ימשיך לשחק בקבוצה (על אף שנשאר בסגל לבקשתו). בתום העונה שוחרר סמית', והפך לשחקן חופשי.
קריירת ה-NBA > לוס אנג'לס לייקרס (2020–הווה)

ביולי 2020 חתם על חוזה בלוס אנג'לס לייקרס, עד לסיום עונת 2019/2020. באותה עונה זכה עם הלייקרס באליפות ה-NBA, לאחר שגברו על מיאמי היט בסדרת הגמר; סמית' עצמו שותף ב-10 בלבד מתוך 21 משחקי קבוצתו בפלייאוף, וקלע 2.0 נקודות בממוצע למשחק.